Fazer

Vēsture

1891. gada 17. septembrī zviedru izcelsmes uzņēmējs Karls Facers (Karl Fazer) Helsinku centrā atvēra franču — krievu konitoriju. 1894. gadā sāka ražot šokolādi un konfektes. 1895. gadā izlaista stiklene Pihlaja, kas ir uzņēmuma vecākais līdz šim ražotais produkts. 1897. gadā sākta saldumu rūpnieciska ražošana. 1898. gadā Helsinkos atvērta jauna fabrika. 1908. gadā registrēta Fazer tirgus marka.
1920. gados Fazer atvēra veikalu Stokholmā, Zviedrijā. 1924. gadā sākta biskvītu ražošana. 1927. gadā nopirkts Somijas un Anglijas biskvītu ražošanas kopuzņēmums Hanko.
1930. gadā lakricas ražošana pārcelta no Hanko uz Helsinkiem. 1935. gadā nopirkts restorāns Kalastajatorppa. 1938. gadā atvērtas divas maiznīcas.
1940. gadā, sakarā ar PSRS kara bāzes izveidošanu Hanko pussalā, no tās tika pārcelta biskvītu ražotne. 1947. gadā biskvītu fabrika pārsaukta par Hanko Biscuits.
1952. gadā Fazer savu produkcijas izplatīšanu sāka nodot ārējiem tirgotājiem. 1955. gadā Vantā atklāta fabrika Fazerila. 1958. gadā nopirkta Oululainen maizes ceptuve.
1962. gadā Oululainen sāka ražošanu jaunā fabrikā Lahti. 1963. gadā šokolādes un saldumu ražošana pārcelta uz Fazerila. 1966. gadā Hanko Biscuits apvienots ar Karl Fazer Oy. 1967. gadā Zviedrijā izveidots meitas uzņēmums Karl Fazer AB.
1970. gadā iegādāts uzņēmums Colombia. 1971. gadā Oululaisen Mylly Lahti uzcēla dzirnavas. 1975. gadā Zviedrijas pilsētā Malmē nopirkts uzņēmums Mazetti AB. 1976. gadā izveidota ēdināšanas nodaļa Fazer Catering (kopš 1988. gada Amica). 1978. gadā Fazer Catering pārņēma ēdināšanas uzņēmumus Työmaahuolto un Ravintohuolto. 1979. gadā Fazer Turku nopirka uzņēmumu J.R. Lehtinen.
1982. gadā Zviedrijas komūnā Lindčepingā dibināts meitas uzņēmums Fazer Bröd AB 1989. gadā izveidotas trīs operatīvās nodaļas: Fazer Confectionery, Fazer Bakeries un Fazer Biscuits. Konfekšu nodaļa kļuva starptautiska. Valstī izveidots maiznīcu tīkls.
1990. gadā sakās sadarbība starp Fazer Confectionery un Zviedrijas Cloetta. 1991. gadā United Biscuits ieguva 49 % Fazer Biscuits kapitāldaļu. 1993. gadā Lapēnrantā nopirkts uzņēmums Chymos. 1994. gadā sākta darbība Igaunijā, atklājot Fazer Eesti maizes ceptuvi Tallinā. United Biscuits ieguva vairākumu uzņēmumā Fazer Biscuits. 1997. gadā iegādāti Pick & Mix konditorejas uzņēmumi Somijā, Zviedrijā, Norvēģijā un Apvienotajā Karalistē. 1998. gadā iegūta dalība uzņēmumā Hlebnyj Dom Sanktpēterburgā. 1999. gadā panākta vienošanās par Fazer Confectionery un Cloetta apvienošanos.
2000. gadā Fazer Confectionery apvienojās ar Zviedrijas Cloetta AB, izveidojot uzņēmumu Cloetta Fazer AB. Iegūts vairākums Krievijas uzņēmumā Hlebnyj Dom 2001. gadā Amica ieguva vairākumu Dānijas Wip Personalerestauranter A/S; sākta darbība Latvijā. Fazer Bakeries sāka darbību Latvijā un Lietuvā. 2002. gadā Fazer Bakeries Zviedrijas maizes cepēju Lövångerbröd AB. Fazer Biscuits atlikusī daļa pārdota Francijas grupai Danone. Amica sāka darbību Norvēģijā. 2003. gadā Amica ieguva vairākumu Norvēģijas ēdināšanas pakalpojumu uzņēmumā Adviso Meny AS. 2004. gadā Fazer izstrādāja jaunu darbības modeli un atjaunoja zīmola stratēģiju. 2005. gadā Maskavā nopirkta maizes ceptuve Zvjozdnij. 2006. gadā Fazer iegādājās Sanktpēterburgā bāzēto Abela Services CIS, SIA Nokroko A Latvijā un KantineRingen As Norvēģijā. 2007. gadā maizes bizness Krievijā atdalīts Fazer Russia atsevišķā nodaļā. 2008. gadā Cloetta Fazer AB (publ) tika sadalīts, un Fazer grupā uzveidota jauna nodaļa Fazer Confectionery. 2008. gadā Fazer nopirka košļājamo gumiju ražotāju Fennobon. 2009. gadā Zviedrijā iegādāts Lantmännen Färskbröd.
2011. gadā ēdināšanas un restorānu bizness Igaunijā un Latvijā pārdots. Nopirkts Zviedrijas maizes uzņēmums Gateau. 2012. gadā Krievijā pārtraukts ēdināšanas pakalpojumu bizness. Iegādāts Zviedrijas uzņēmums Scandinavian Facility Management (SFAB). No Kraft Food nopirkta biskvītu ražošana Somijā.

Fazer Latvijā

2001. gada 7. augustā dibināta SIA Amica Latvia. 2005. gada 16. martā tā pārdēvēta par SIA Fazer Amica. 2011. gadā tā pārdota, un 2011. gada 12. septembrī pārdēvēta par SIA Baltic Restaurants Latvia.
2001. gada decembrī Fazer Bakeries nopirka Lavijas maizes ražotāju SIA Ogres maiznieks, kas dibināta 2000. gada 24. novembrī. 2002. gada 1. oktobrī SIA Ogres maiznieks pārdēvēta par SIA Fazer maiznīca "Druva", bet 2005. gada 21. februārī ieguva nosaukumu SIA Fazer maiznīcas. 2012. gada 26. martā tā pārdēvēta par SIA Fazer Latvija.
2014. gada maijā izveidota struktūrvienība Fazer Bakery Baltic, kura apvienoja Igaunijas (Tallinā), Latvijas (Ogrē) un Lietuvas (Kauņā) maizes ceptuves. Tika nolemts ražošanu no Igaunijas pārcelt uz Latviju un Lietuvu, Ogrē izveidojot jaunu ražotni un esošo maiznīcu paplašinot. Novembrī sākta jaunās ražotnes celtniecība, kas specializēsies saldētu kūku, rulešu un citu konditorejas izstrādājumu ražošanā. Ražotne atklāta 9. septembrī; tajā investēti 4,5 miljoni eiro. Sākotnēji visa saražotā produkcija tiks eksportēta.